बच्चों को समझाने से पहले बाल मनोविज्ञान को समझें
दुनिया में तीन प्रकार के हठ बड़े मशहूर हैं। राजहठ, त्रिया हठ और बाल हठ। राजा हठ पर आ जाए, तो समझाना मुश्किल हो जाता है। त्रिया हठ यानी स्त्री अगर हठ पर आ जाए तो भी कठिनाई हो जाती है। और बाल हठ यानीPt. Vijayshankar Mehta's column - Understand child psychology before explaining to children
दुनिया में तीन प्रकार के हठ बड़े मशहूर हैं। राजहठ, त्रिया हठ और बाल हठ। राजा हठ पर आ जाए, तो समझाना मुश्किल हो जाता है। त्रिया हठ यानी स्त्री अगर हठ पर आ जाए तो भी कठिनाई हो जाती है। और बाल हठ यानी बच्चा हठ पर आ जाए, तो भी चुनौती। इन तीनों से निपटने के लिए तीन तरीके हैं।
राज हठ को समझ लिया जाए, त्रिया हठ को सहन किया जाए और बाल हठ को समझाया जाए। अंगद हठ पर उतर आए थे। और राम जी से आग्रह कर रहे थे कि मुझे अपने पास ही रहने दीजिए, विदा मत करिए। रामजी इस मनोविज्ञान को जानते थे कि अगर किसी बच्चे की जिद को पूरा करना है, तो हां या ना से पहले उसे समझना होगा।
इसीलिए समझाने में बहुत प्रकार की विधि अपनानी पड़ेगी, तब जाकर बच्चा नियंत्रित होता है। तुलसीदास जी ने लिखा, ‘निज उर माल बसन मनि बालितनय पहिराइ, बिदा कीन्हि भगवान तब बहु प्रकार समुझाइ।’ ‘तब भगवान ने अपने हृदय की माला, वस्त्र और मणि बालि पुत्र अंगद को पहनाकर और बहुत प्रकार से समझाकर उनकी विदाई की।’
इसका मतलब है थोड़ा-बहुत सामान दिया और बहुत प्रकार से समझाया। इसलिए हम भी जब अपने बच्चे को समझाएं, तो ये सारे प्रयोग करें। बाल मनोविज्ञान आहत भी जल्दी होता है और राहत में भी शीघ्र आ जाता है। 